
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 195
                                                              din 31 august 2023
privind modificarea unui contract de concesiune

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 26.896/07.08.2023 şi la Consiliul Local Sighișoara cu nr. 28.263/22.08.2023, de referatul de aprobare, înregistrat cu nr. 26.899/07.08.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 26.091/31.07.2023, prin care doamnele Buia Maria și Klein Maria Daniela solicită modificarea contractului de concesiune nr. 15/10961/2010 în baza certificatului de moștenitor și a extrasului de carte funciară anexate cererii, în sensul înlocuirii unuia dintre concesionari, respectiv a domnului Buia Iancu, ca urmare a decesului acestuia;

Având în vedere contractul de concesiune nr. 15/10961/02.08.2010, încheiat între Municipiul Sighișoara, în calitate de concedent, și Buia Iancu și soția Buia Maria, în calitate de concesionari, având ca obiect terenul situat în Municipiul Sighișoara, str. Plopilor, nr. 37, în suprafață de 10,50 mp. din top. 3341/1/15/3/1, destinat construirii unui balcon;

Având în vedere faptul că, potrivit extrasului de Carte Funciară nr. 50005 Sighișoara (nr. CF vechi: 9524), sub nr. top. 3341/1/15/3/1 este înscris terenul în suprafață de 350 mp., proprietatea Statului Român;

Având în vedere că terenul în suprafață de 10,50 mp., care face obiectul contractului de concesiune mai sus amintit, este evidențiat ca aparținând domeniului public, sub nr. de inventar 5.002;

Având în vedere vechimea contractului de concesiune nr. 15/10961/02.08.2010, precum și schimbările legislative cu privire la concesiunea bunurilor intervenite de la data încheierii acestuia și până în prezent;

Având în vedere recomandările făcute cu privire la contractele de concesiune prin scrisoarea nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara sub nr. 35.706/17.12.2021;

Având în vedere valoarea superioară a sumei redevenței la care s-a ajuns în prezent, ca urmare a aplicării prevederilor contractuale asupra valorii inițiale a redevenței stabilite prin contractul de concesiune, față de cea calculată potrivit prevederilor art. 13 (1) și 17 din Legea nr. 50/1991;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 26.897/07.08.2023, prin care se propune modificarea unui contract de concesiune;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:

Art. I. Se aprobă modificarea contractului de concesiune nr. 15/10961/02.08.2010, încheiat între Municipiul Sighișoara, în calitate de concedent și Buia Iancu și soția Buia Maria, în calitate de concesionari, având ca obiect terenul situat în Municipiul Sighișoara, str. Plopilor, nr. 37, în suprafață de 10,50 mp. din top. 3341/1/15/3/1, destinat construirii unui balcon, astfel:

(1) Concesionarul Buia Iancu va fi înlocuit cu doamna Klein Maria Daniela, cu datele de identificare aferente, astfel în contractul de concesiune nr. 15/10961/02.08.2010 vor fi înscrise, în calitate de concesionare, doamnele Buia Maria și Klein Maria Daniela.

(2) Paragraful 1 al art. 2 din Cap. II. Obiectul contractului din contractul de concesiune, se actualizează cu noile date de identificare ale terenului, urmând a avea următorul conținut:

„Obiectul contractului de concesiune este terenul în suprafață de 10,50 mp., ocupat de construcția balcon care deservește apartamentul nr. 1, proprietate a concesionarelor, înscris în C.F. nr. 50005-C1-U4 Sighișoara (nr. C.F. vechi: 9524/I), sub nr. top. 3341/1/15/3/1/1, situat în Municipiul Sighișoara, str. Plopilor, nr. 37, jud. Mureș, în conformitate cu obiectivele concedentului.

Suprafața de 10,50 mp. este parte din terenul aferent blocului de locuințe situat în Sighișoara, str. Plopilor, nr. 37, jud. Mureș, în suprafață totală de 350,00 mp., înscris în C.F. nr. 50005 Sighișoara (nr. C.F. vechi: 9524), sub nr. top. 3341/1/15/3/1.”
(3) Paragraful 2 al art. 6 din Cap. III – Termenul contractului din contractul de concesiune, respectiv „Contractul de concesiune poate fi prelungit pentru o perioadă egală cu cel mult jumătate din durata inițială cu acordul părților, respectiv 24 ani și 6 luni.”, se elimină, în concordanță cu prevederile art. 306 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

(4) Art. 9 din Cap. IV – Redevența din contractul de concesiune, se modifică și va avea următorul conținut: „Sumele ce constituie redevență (așa cum au fost stipulate la art. 7 din prezentul contract) se vor plăti semestrial, cu termen scadent 31 martie și 30 septembrie.” 

(5) Art. 10 din Cap. IV – Redevența din contractul de concesiune, se modifică și va avea următorul conținut: „Redevența se va indexa anual prin aplicarea indicelui de inflație, comunicat de Institutul Național de Statistică, fără a fi necesară încheierea unui act adiţional în acest sens. Indexarea va opera începând cu anul următor anului de încheiere a prezentului contract.”

(6) Art. 11 din Cap. IV – Redevența din contractul de concesiune, se modifică și va avea următorul conținut: „Plata redevenței se poate face în numerar, la casieriile Municipiului Sighișoara, on-line prin ghiseul.ro (Sistemul Național Electronic de Plată Online cu Cardul Bancar) sau prin virament în contul concedentului RO63TREZ47821A300530XXXX, deschis la Trezoreria Sighișoara.” 

(7) Art. 16 din Cap. VII – Răspunderea părților din contractul de concesiune, se modifică și va avea următorul conținut: „Întârzierile la plată a redevenței se penalizează cu 1% din cuantumul redevenței neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv. Cuantumul penalităților poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesar încheierea unui act adițional în acest sens.”


(8) Cap. VII – Răspunderea părților din contractul de concesiune se completează cu încă un articol, respectiv Art. 16*, astfel: 

„Art. 16* Municipiul Sighișoara nu poate fi tras la răspundere de către concesionare pentru schimbarea situaţiei juridice a terenului concesionat, ca urmare a apariţiei unor acte normative ulterioare semnării contractului, dar garantează acestora liniştită posesie faţă de orice tulburare a folosinţei acestuia, respectiv pentru orice altă deposedare de bun, cu excepţia deposedării, potrivit legii, pentru cauze de utilitate publică.” 


(9) Cap. XII – Alte clauze din contractul de concesiune, se completează cu două noi articole, respectiv art. 23 și art. 24, astfel: 

„Art. 23. Concesionarii poartă întreaga responsabilitate pentru respectarea prevederilor legale în domeniul protecției mediului. 

Art. 24. Nerespectarea de către părţile contractante a obligaţiilor cuprinse în prezentul contract de concesiune atrage răspunderea contractuală a părţii în culpă.”

Art. II. (1) Modificările menționate la art. I din prezenta hotărâre vor fi cuprinse într-un act adițional la contractul de concesiune inițial.

(2) Restul clauzelor cuprinse în contractul de concesiune nr. 15/10961/02.08.2010 rămân neschimbate și își păstrează valabilitatea între Municipiul Sighişoara şi concesionarele Buia Maria și Klein Maria Daniela.


Art. III. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. IV. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

       Moiseș Florian Dan 
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcția Arhitect Șef;

  4 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

14 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 195/31.08.2023

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


